

 **KAZLŲ RŪDOS SAVIVALDYBĖS TARYBA**

**SPRENDIMAS**

**DĖL** **LEIDIMŲ KASINĖTI IR APTVERTI IŠDAVIMO, PRATĘSIMO, SUSTABDYMO, SUSTABDYMO PANAIKINIMO, PANAIKINIMO ARBA PRANEŠIMO APIE BAIGTUS VYKDYTI AR AVARINIUS KASINĖJIMO DARBUS TVARKOS APRAŠO PATVIRTINIMO**

2021 m. vasario 25 d. Nr. TS-42

Kazlų Rūda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 36 punktu, Lietuvos Respublikos kelių įstatymo 13 ir 18 straipsniais, Statybos techniniu reglamentu STR 1.06.01:2016 „Statybos darbai. Statinio statybos priežiūra“, patvirtintu Lietuvos Respublikos aplinkos ministro 2016 m. gruodžio 2 d. įsakymu Nr. D1-848, Kazlų Rūdos savivaldybės taryba n u s p r e n d ž i a:

Patvirtinti Leidimų kasinėti ir aptverti išdavimo, pratęsimo, sustabdymo, sustabdymo panaikinimo, panaikinimo arba pranešimo apie baigtus vykdyti ar avarinius kasinėjimo darbus tvarkos aprašą (pridedama).

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas)arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška

PATVIRTINTA

Kazlų Rūdos savivaldybės tarybos

2021 m. vasario 25 d. sprendimu

Nr. TS-42

**LEIDIMŲ KASINĖTI IR APTVERTI IŠDAVIMO, PRATĘSIMO, SUSTABDYMO, SUSTABDYMO PANAIKINIMO, PANAIKINIMO ARBA PRANEŠIMO APIE BAIGTUS VYKDYTI AR AVARINIUS KASINĖJIMO DARBUS TVARKOS APRAŠAS**

**I SKYRIUS**

**BENDROSIOS NUOSTATOS**

1. Leidimų kasinėti ir aptverti išdavimo, pratęsimo, sustabdymo, sustabdymo panaikinimo arba pranešimo apie baigtus vykdyti ar avarinius kasinėjimo darbus tvarkos aprašas (toliau – Tvarkos aprašas) nustato leidimų atlikti kasinėjimo darbus Kazlų Rūdos savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, žaliuosiuose plotuose ir kt.), atitverti ją ar jos dalį arba apriboti eismą joje (toliau – Leidimas) išdavimo, pratęsimo, sustabdymo, sustabdymo panaikinimo, panaikinimo arba pranešimo apie baigtus vykdyti ar avarinius kasinėjimo darbus tvarką ir sąlygas.
2. Šis Tvarkos aprašas galioja visiems fiziniams ir juridiniams asmenims, norintiems vykdyti kasinėjimo darbus ar darbus, susijusius su eismo uždraudimu, apribojimu arba aptvėrimu (toliau – Darbai) Kazlų Rūdos savivaldybės viešojo naudojimo teritorijoje.
3. Kazlų Rūdos savivaldybės viešojo naudojimo teritorija – vietinės reikšmės keliai, gatvės, pėsčiųjų ir dviračių takai, aikštės, skverai, žalieji plotai ir kt. Kazlų Rūdos savivaldybės teritorijoje laisvo valstybinės žemės fondo žemė, dėl kurios nesudarytos nuomos, panaudos sutartys, arba nekilnojamojo turto registre įregistruotas ir savivaldybės nuosavybės, panaudos, patikėjimo teise valdomas kitos paskirties žemės sklypas.
4. Žemės kasinėjimo darbai atliekami vadovaujantis Lietuvos Respublikos kelių įstatymu, Statybos techniniu reglamentu Statybos techniniu reglamentu STR 1.06.01:2016 „Statybos darbai. Statinio statybos priežiūra“, patvirtintu Lietuvos Respublikos aplinkos ministro 2016 m. gruodžio 2 d. įsakymu Nr. D1-848, šiuo Tvarkos aprašu ir kitais teisės aktais, reglamentuojančiais kasinėjimo darbų ar darbų, susijusių su eismo uždraudimu, apribojimu arba aptvėrimu, tvarką ir sąlygas.

**II SKYRIUS**

**LEIDIMŲ IŠDAVIMO TVARKA**

1. Leidimus (1 priedas) fiziniams ir juridiniams asmenims atlikti šiame Tvarkos apraše numatytus darbus išduoda Kazlų Rūdos savivaldybės administracijos direktoriaus įgaliotas asmuo.
2. Leidimas išduodamas per 5 darbo dienas nuo prašymo su visais reikiamais dokumentais pateikimo dienos arba priimamas motyvuotas sprendimas Leidimo neišduoti.
3. Prašymas dėl Leidimo išdavimo teikiamas Kazlų Rūdos savivaldybės administracijos direktoriui. Prašymas (2 priedas) gali būti teikiamas popierine forma ar elektroninėmis priemonėmis. Elektroninėmis priemonėmis teikiamas prašymas privalo būti pasirašytas statytojo (užsakovo) ar jo įgalioto asmens saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus.
4. Prašyme nurodoma: pareiškėjo pavadinimas (vardas, pavardė), adresas, telefono numeris, tiksli darbų vykdymo vieta, numatomų darbų paskirtis ir pobūdis, darbų atlikimo pradžia ir pabaiga, atsakingo darbų vadovo (vykdytojo) vardas ir pavardė.
5. Kartu su prašymu pateikiama:
	1. apylankų ir kelio ženklų išdėstymo schema (kai kasinėjimo darbai atliekami eismui skirtose zonose) suderina su Kazlų Rūdos vyriausiojo policijos komisariato atsakingu specialistu bei Kazlų Rūdos savivaldybės administracijos Infrastruktūros ir žemės ūkio skyriaus Ūkio ir teritorijų planavimo poskyrio atsakingu specialistu;
	2. brėžinys ar nustatyta tvarka suderinto ir patvirtinto objekto statybos (remonto, rekonstravimo) projekto ištrauka, kuriame pažymėti esami ir projektuojami inžineriniai tinklai ir dangos perkasimo vietos bei teritorijos aptvėrimo ribos. Projekto ištrauka ar brėžinys, jeigu darbų zonoje yra šiluminės trasos, elektros, dujotiekio, vandentiekio, lietaus, buitinių nuotekų ar kiti tinklai, turi būti suderintas su suinteresuotomis institucijomis;
	3. perkasamų ar atitveriamų dangų naudotojų, valdytojų ar savininkų suderinimas vykdyti darbus, kai darbai vykdomi ne tik Kazlų Rūdos savivaldybės viešojo naudojimo teritorijoje;
	4. sutartis su dangas atstatysiančia įmone arba garantinis įsipareigojimas dėl dangų atstatymo (3 priedas);
6. Už Leidimo išdavimą imama vietinė rinkliava Lietuvos Respublikos rinkliavų įstatymo nustatyta tvarka. Vietinės rinkliavos dydis apskaičiuojamas vadovaujantis Kazlų Rūdos savivaldybės tarybos sprendimu patvirtintais nuostatais.
7. Leidimo galiojimo terminas pagal atskirą prašymą gali būti pratęstas, pateikus argumentuotą prašymą ir sumokėjus nustatytą vietinę rinkliavą.
8. Leidimas neišduodamas, jeigu:
	1. nepateikti 9 punkte nurodyti dokumentai;
	2. pagal anksčiau išduotą leidimą, kurio terminas jau pasibaigęs, išardytos dangos neatstatytos;
	3. statytojas (užsakovas) nori vykdyti kelių (gatvių) perkasimo ir kitus žemės darbus esamų kelių (gatvių) juostose nuo gruodžio 1 d. iki balandžio 15 d., taip pat ardyti asfalto dangą nepraėjus 5 metams po jos įrengimo arba atnaujinimo, išskyrus jų rekonstravimo ar remonto ir avarijų likvidavimo darbus. Draudžiamuoju laikotarpiu po keliais (gatvėmis) leidžiama įrengti inžinerinius tinklus neardančiaisiais metodais (pavyzdžiui, uždaruoju kryptiniu gręžimo būdu). Dangos konstrukcijos ardymo darbai draudžiamuoju laikotarpiu gali būti vykdomi tik kelio (gatvės) savininkui pritarus arba kelio (gatvės) savininkui ir inžinerinių tinklų savininkui ar jo įgaliotiems asmenims sudarius sutartį.
9. Jei asmuo pateikia neišsamų ar netinkamai įformintą prašymą arba pateikia ne visus dokumentus ar informaciją, kurių reikia Leidimui išduoti, Kazlų Rūdos savivaldybės administracijos direktoriaus įgaliotas asmuo informuoja asmenį apie būtinybę pateikti trūkstamus dokumentus ar informaciją ir apie tai, kad terminas Leidimui išduoti skaičiuojamas nuo visų tinkamai įformintų dokumentų ir informacijos pateikimo dienos.
10. Leidimo galiojimas panaikinamas, jeigu:
	1. Leidimo turėtojas pateikia prašymą dėl Leidimo galiojimo panaikinimo;
	2. paaiškėja, jog asmuo Leidimui gauti pateikė neteisingus duomenis ar suklastotus dokumentus.
11. Leidimas galioja tik pridedamoje schemoje pažymėtose dangos perkasimo ir/ar teritorijos aptvėrimo vietose.
12. Įvykus požeminių tinklų avarijai, kasinėjimo darbai jų padariniams šalinti gali būti atliekami be Leidimo, tačiau apie tai pranešus žemės ir kelių (gatvių) bei kasinėjimo darbų vykdymo vietoje esančių inžinerinių tinklų savininkams (naudotojams, valdytojams). Jei darbai vykdomi keliuose (gatvėse), būtina informuoti Marijampolės apskrities VPK Kazlų Rūdos vyriausiojo policijos komisariato atsakingą specialistą. Apie avariją, įvykusią kultūros paveldo objektų teritorijose arba jų apsaugos zonose, informuojamas Kultūros paveldo departamento Alytaus-Marijampolės teritorinis skyrius.

**III SKYRIUS**

**LEIDIMO TURĖTOJO PAREIGOS**

1. Statytojas (užsakovas) ar jo įgaliotas asmuo, prieš pradėdamas Darbus, privalo gauti Leidimą.
2. Statytojo (užsakovo) paskirtas darbų vykdytojas (vadovas) privalo būti darbų vykdymo vietoje ir turėti išduotą Leidimą.
3. Leidimo turėtojas privalo laikytis saugos taisyklių, aptverti visas iškasas, įrengti saugius praėjimus pėstiesiems, kasinėjimo darbų vietas pažymėti tipiniais kelio ženklais. Kai Darbai atliekami gatvės važiuojamojoje dalyje, iš dalies ar visiškai apribojant eismą, užtikrinti geras eismo sąlygas, įrengti apylankas ir kelio ženklus pagal su Marijampolės apskrities VPK Kazlų Rūdos vyriausiojo policijos komisariato atsakingu specialistu bei Kazlų Rūdos savivaldybės administracijos Infrastruktūros ir žemės ūkio skyriaus Ūkio ir teritorijų planavimo poskyrio atsakingu specialistu suderintas apylankų ir kelio ženklų išdėstymo schemas, visų darbų metu jas prižiūrėti, o baigus Darbus išardyti.
4. Išardytos dangos privalo būti atstatytos vadovaujantis Lietuvos Respublikoje galiojančiais įstatymais ir kitais teisės aktais. Gatvių ir kelių bei šaligatvių dangos ir jų pagrindai turi būti įrengiami pagal esamą arba tipinę konstrukciją, atitinkančią gatvės ar kelio kategoriją. Želdiniai atsodinami atsižvelgus į ankstesnę būklę tinkamu sodinti laiku.
5. Danga, kurios įrengimo ar atnaujinimo darbai buvo finansuojami Europos Sąjungos lėšomis ir po jos įrengimo arba atnaujinimo nėra praėjęs 5 metų laikotarpis, privalo būti atstatyta tokios pat kokybės ir konstrukcijos, kokia buvo prieš vykdant kasinėjimo Darbus.
6. Darbų metu sugadintus antžeminius kelių (gatvių) statinius (apsaugines užtvaras, kelio ženklus, suolus ir kt.) atstato kasinėjimo darbus vykdžiusi įmonė ir aktu perduoda juos kelio (gatvės) savininkui (naudotojui, valdytojui).
7. Žiemos metu, esant nepalankioms oro sąlygoms, išardytos dangos visų kategorijų gatvių važiuojamojoje dalyje sutvarkomos įrengiant laikiną dangą (įrengiamas skaldos pagrindas ir šaltas asfaltbetonis). Nusistovėjus palankiems orams, laikina danga išardoma ir įrengiama nauja danga iškasoje pagal tipinę konstrukciją, atitinkančią gatvės kategoriją. Pėsčiųjų ir dviračių takų zonoje įrengiamas smėlio pasluoksnis ir laikina danga. Nusistovėjus palankiems orams, bet ne vėliau kaip iki gegužės 1 d. dangos galutinai atstatomos ir apie darbų pabaigą raštu informuojamas jų savininkas (naudotojas, valdytojas). Iki to laiko įrengti laikini pagrindai prižiūrimi ir už jų būklę atsako statytojas (užsakovas).
8. Jei per Lietuvos Respublikos statybos įstatyme numatytą statinio garantinį terminą (skaičiuojant nuo dangos atstatymo dienos), dėl nekokybiškai sutankinto grunto, nekokybiškai įrengtos dangos ar kitų statytojo (užsakovo) netinkamai atliktų darbų, danga nusėda, ištrupa ar atsiranda kiti dangos defektai, kasinėjimo darbus vykdęs statytojas (užsakovas) privalo juos pašalinti. Kontrolę vykdo turto savininkas.
9. Leidimo turėtojas apie Darbų pabaigą privalo raštu informuoti Leidimą išdavusį Kazlų Rūdos savivaldybės administracijos direktoriaus įgaliotą asmenį. Kai vykdomi kasinėjimo darbai, baigus darbus pateikti kasinėjimo darbų vietos vaizdinę medžiagą (nuotrauką) prieš kasinėjimo darbus ir atstačius išardytas dangas.

**IV SKYRIUS**

**BAIGIAMOSIOS NUOSTATOS**

1. Pateikti prašymai ir Leidimai registruojami ir saugomi Kazlų Rūdos savivaldybės administracijoje teisės aktų nustatyta tvarka.
2. Asmenys, nesilaikantys taisyklėse nustatytų reikalavimų arba vykdantys šiame Tvarkos apraše nurodytus darbus neturint Leidimo, atsako Lietuvos Respublikos įstatymų nustatyta tvarka.
3. Ginčai dėl Leidimų išdavimo tarp statytojo (užsakovo) ir Kazlų Rūdos savivaldybės administracijos sprendžiami Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leidimų kasinėti ir aptverti išdavimo, pratęsimo, sustabdymo, sustabdymo panaikinimo, panaikinimo arba pranešimo apie baigtus vykdyti ar avarinius kasinėjimo darbus tvarkos aprašo

 1 priedas

**KAZLŲ RŪDOS SAVIVALDYBĖS ADMINISTRACIJA**

 **LEIDIMAS ATLIKTI KASINĖJIMO DARBUS KAZLŲ RŪDOS SAVIVALDYBĖS VIEŠOJO NAUDOJIMO TERITORIJOJE, ATITVERTI JĄ AR JOS DALĮ ARBA APRIBOTI EISMĄ JOJE**

20  m.         d. Nr.**\_\_\_\_\_\_\_\_**

 Kazlų Rūda

|  |  |
| --- | --- |
| Leidžiama užsakovui (statytojui) |  |
|  |  |
|  | (įmonės pavadinimas, fizinio asmens vardas, pavardė, adresas, tel.Nr.) |
| vykdyti statinio |  |
|  |  |
|  | (pavadinimas, adresas) |
| darbus |  |
|  |  |
|  |  |
|  | (kokius, kuriam tikslui) |
| Darbų vadovas  |  |
|  |  |
| (vardas, pavardė, kvalifikacijos atestato Nr., tel.Nr., parašas)  |
| Leidžiama naudoti šiuos mechanizmus |  |
|  |
| (pavadinimas, tipas) |
| **Numatomos ardyti (atitverti) dangos:** |  |
| važiuojamoji gatvės dalis –  | asfaltbetonis \_\_\_\_\_\_\_\_m2; žvyras\_\_\_\_\_\_\_\_\_m2; |
| pėsčiųjų ar dviračių takas –  | asfaltbetonis \_\_\_\_\_\_\_\_m2; plytelės\_\_\_\_\_\_\_\_m2; |
| žalieji plotai –  | \_\_\_\_\_\_\_\_\_m2; |
| kita (....................................................) –  | \_\_\_\_\_\_\_\_\_m2; |
| **Atliekamų darbų terminai:** |  |
| Kasinėjimo darbų pradžia  | **20 m. mėn. d.** |
|  | (data) |
| Teritorijos atitvėrimo ar eismo apribojimo pradžia | **20 m. mėn. d.** |
|  | (data) |
| Kasinėjimo darbų pabaiga | **20 m. mėn. d.** |
|  | (data) |
| Teritorijos atitvėrimo ar eismo apribojimo pabaiga | **20 m. mėn. d.** |
|  | (data) |

**Reikalaujama**:

1. Leidimo turėtojas privalo laikytis saugos taisyklių, aptverti visas iškasas, įrengti saugius praėjimus pėstiesiems, kasinėjimo darbų vietas pažymėti tipiniais kelio ženklais. Kai darbai atliekami gatvės važiuojamojoje dalyje, iš dalies ar visiškai apribojant eismą, užtikrinti geras eismo sąlygas, įrengti apylankas ir kelio ženklus pagal su Marijampolės apskrities VPK, Kazlų Rūdos vyriausiojo policijos komisariato atsakingu specialistu bei Kazlų Rūdos savivaldybės administracijos Infrastruktūros ir žemės ūkio skyriaus, Ūkio ir teritorijų planavimo poskyrio atsakingu specialistu, suderintas apylankų ir kelio ženklų išdėstymo schemas, visų darbų metu jas prižiūrėti, o baigus darbus išardyti.

2. Išardytos dangos privalo būti atstatytos vadovaujantis Lietuvos Respublikoje galiojančiais įstatymais ir kitais teisės aktais. Gatvių ir kelių bei šaligatvių dangos ir jų pagrindai turi būti įrengiami pagal esamą arba tipinę konstrukciją, atitinkančią gatvės ar kelio kategoriją. Želdiniai atsodinami atsižvelgus į ankstesnę būklę tinkamu sodinti laiku.

3. Danga, kurios įrengimo ar atnaujinimo darbai buvo finansuojami Europos Sąjungos lėšomis ir po jos įrengimo arba atnaujinimo nėra praėjęs 5 metų laikotarpis, privalo būti atstatyta tokios pat kokybės ir konstrukcijos, kokia buvo prieš vykdant kasinėjimo darbus.

4. Kasinėjimo darbų metu sugadintus antžeminius kelių (gatvių) statinius (apsaugines užtvaras, kelio ženklus, suolus ir kt.) atstato kasinėjimo darbus vykdžiusi įmonė ir aktu perduoda juos kelio (gatvės) savininkui (naudotojui, valdytojui).

5. Žiemos metu, esant nepalankioms oro sąlygoms, išardytos dangos visų kategorijų gatvių važiuojamojoje dalyje sutvarkomos įrengiant laikiną dangą (įrengiamas skaldos pagrindas ir šaltas asfaltbetonis). Nusistovėjus palankiems orams, laikina danga išardoma ir įrengiama nauja danga iškasoje pagal tipinę konstrukciją, atitinkančią gatvės kategoriją. Pėsčiųjų ir dviračių takų zonoje įrengiamas smėlio pasluoksnis ir laikina danga. Nusistovėjus palankiems orams, bet ne vėliau kaip iki gegužės 1 d. dangos galutinai atstatomos ir apie darbų pabaigą raštu informuojamas jų savininkas (naudotojas, valdytojas). Iki to laiko įrengti laikini pagrindai prižiūrimi ir už jų būklę atsako statytojas (užsakovas).

6. Jei per Lietuvos Respublikos statybos įstatyme numatytą statinio garantinį terminą (skaičiuojant nuo dangos atstatymo dienos), dėl nekokybiškai sutankinto grunto, nekokybiškai įrengtos dangos ar kitų statytojo (užsakovo) netinkamai atliktų darbų, danga nusėda, ištrupa ar atsiranda kiti dangos defektai, kasinėjimo darbus vykdęs statytojas (užsakovas) privalo juos pašalinti.

7. Leidimo turėtojas apie darbų pabaigą privalo raštu informuoti Leidimą išdavusį Kazlų Rūdos savivaldybės administracijos direktoriaus įgaliotą asmenį. Kai vykdomi kasinėjimo darbai, baigus darbus pateikti kasinėjimo darbų vietos vaizdinę medžiagą (nuotrauką) prieš kasinėjimo darbus ir atstačius išardytas dangas.

**Ypatingos sąlygos**:

1. Leidimas galioja tik pridedamoje schemoje pažymėtose kasinėjimo darbų ir/ar atitvėrimo ar eismo apribojimo vietose.

2. Jeigu darbų zonoje yra šiluminės trasos, elektros, dujotiekio, vandentiekio, lietaus, buitinių nuotekų ar kiti tinklai, brėžinys ar nustatyta tvarka suderinto ir patvirtinto objekto statybos (remonto, rekonstravimo) projekto ištrauka turi būti suderinta su suinteresuotomis institucijomis.

3. Prieš pradedant vykdyti kasinėjimo darbus statytojas (užsakovas) privalo gauti žemės savininkų, naudotojų ar valdytojų raštiškus sutikimus.

4. Leidimas galioja tik sumokėjus vietinę rinkliavą. Vietinės rinkliavos dydį nustato Kazlų Rūdos savivaldybės taryba.

5. Leidime nurodytus Darbus leidžiama vykdyti tik su sąlyga, kad Darbai ar jiems nustatyta apsaugos zona ar kiti apribojimai niekaip nepablogins, kliudys ar kitaip neigiamai paveiks savivaldybei priklausančių gatvių ir jos elementų naudojimo ir priežiūros sąlygų bei plėtros perspektyvų.

**Leidimą išdavė:**

....................................................... ............................ ........................................................

(pareigos) (parašas) (vardas, pavardė)

**Leidimą gavo ir su darbų vykdymo reikalavimais susipažino:**

....................................................... ............................ ........................................................

(pareigos) (parašas) (vardas, pavardė)

**Leidimo galiojimo termino pratęsimas**

|  |  |
| --- | --- |
| Leidimo galiojimo pratęstasiki 20\_\_m.\_\_\_\_\_\_\_\_mėn.\_\_\_\_\_d. | Leidimo galiojimas pakartotinai pratęstasiki 20\_\_m.\_\_\_\_\_\_\_\_mėn.\_\_\_\_\_d. |

Leidimą pratęsė:

....................................................... ............................ ........................................................

(pareigos) (parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_

Leidimų kasinėti ir aptverti išdavimo, pratęsimo, sustabdymo, sustabdymo panaikinimo, panaikinimo arba pranešimo apie baigtus vykdyti ar avarinius kasinėjimo darbus tvarkos aprašo

 2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas, fizinio asmens vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio (fizinio) asmens adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono Nr., elektroninio pašto adresas)

Kazlų Rūdos savivaldybės administracijos direktoriui

**PRAŠYMAS**

**DĖL LEIDIMO IŠDAVIMO**

|  |
| --- |
| 20   m.         d. |

 (data)

Kazlų Rūda

Prašau išduoti leidimą atlikti kasinėjimo darbus Kazlų Rūdos savivaldybės viešojo naudojimo teritorijoje, atitverti ją ar jos dalį arba apriboti eismą joje.

|  |  |
| --- | --- |
| **Statinys** |  |
|  |  |
| (pavadinimas, adresas) |
| **Darbų vadovas**  |  |
| (v. pavardė, kvalifikacijos atestato Nr., tel. Nr.) |
| **Darbų tikslas ir pobūdis** |  |
|  |  |
|  |  |
| (kuriam tikslui kasama ar atvežama žemė; atitveriama teritorija ar ribojamas eismas) |
| **Numatomi naudoti mechanizmai** |  |
|  |
| (pavadinimas, tipas) |
| **Numatomas iškasti (užpildyti) žemės kiekis** |  | m3 |
| **Žemės perteklių numatoma išvežti** |  |
|  | (nurodyti vietą) |
| **Numatomos ardyti (atitverti) dangos:** |  |
| važiuojamoji gatvės dalis –  | asfaltbetonis \_\_\_\_\_\_\_\_m2; žvyras\_\_\_\_\_\_\_\_\_m2; |
| pėsčiųjų ar dviračių takas –  | asfaltbetonis \_\_\_\_\_\_\_\_m2; plytelės\_\_\_\_\_\_\_\_m2; |
| žalieji plotai –  | \_\_\_\_\_\_\_\_\_m2; |
| kita (....................................................) –  | \_\_\_\_\_\_\_\_\_m2; |
| **Atliekamų darbų terminai:** |  |
| Kasinėjimo darbų pradžia  | **20 m. mėn. d.** |
|  | (data) |
| Teritorijos atitvėrimo ar eismo apribojimo pradžia | **20 m. mėn. d.** |
|  | (data) |
| Kasinėjimo darbų pabaiga | **20 m. mėn. d.** |
|  | (data) |
| Teritorijos atitvėrimo ar eismo apribojimo pabaiga | **20 m. mėn. d.** |
|  | (data) |

PRIDEDAMA:

1. Apylankų ir kelio ženklų išdėstymo schemos, suderintos su Kazlų Rūdos vyriausiojo policijos komisariato atsakingu specialistu \_\_\_\_\_\_\_ lapas (-ai, -ų).

2. Brėžinys, ar nustatyta tvarka suderinto ir patvirtinto objekto statybos (remonto, rekonstravimo) projekto ištrauka, kuriame pažymėti esami ir projektuojami inžineriniai tinklai ir dangos perkasimo vietos bei teritorijos aptvėrimo ribos \_\_\_\_\_\_ lapas (-ai, -ų).

3. Perkasamų ar atitveriamų dangų naudotojų, valdytojų ar savininkų suderinimas vykdyti darbus \_\_\_\_\_\_\_lapas (-ai, -ų).

4. Sutartis su dangas atstatysiančia įmone arba garantinis įsipareigojimas dėl dangų atstatymo \_\_\_\_\_\_\_ lapas (-ai, -ų).

....................................................... ............................ ........................................................

(pareigos) (parašas) (vardas, pavardė)

Jūsų asmens duomenų valdytojas: Kazlų Rūdos savivaldybės administracija (juridinio asmens kodas 188777932, adresas: Atgimimo g. 12, Kazlų Rūda, tel. (8 343) 95 276, el. p. priimamasis@kazluruda.lt ).

Asmens duomenų tvarkymo tikslas: nustatyti Jūsų asmens tapatybę ir gauti papildomą informaciją, reikalingą paslaugų teikimui. Netvarkant Jūsų duomenų negalėsime gauti reikalingos informacijos, todėl neturėsime teisinio pagrindo Jums suteikti prašomų paslaugų. Jūsų asmens duomenys bus tvarkomi tik esant teisiniam pagrindui. Jūsų asmens duomenys bus saugomi Kazlų Rūdos savivaldybės administracijos nustatyta tvarka ir terminais.

Kreipiantis raštu turite teisę prašyti, kad duomenų valdytojas leistų susipažinti su Jūsų asmens duomenimis ir kad duomenų valdytojas juos ištaisytų arba ištrintų, arba apribotų duomenų tvarkymą, taip pat turite teisę nesutikti, kad duomenys būtų tvarkomi, teisę perkelti duomenis bei teisę pateikti skundą Valstybinei duomenų apsaugos inspekcijai (A. Juozapavičiaus g. 6, LT-09310 Vilnius, tel. (8 5) 27 12 804, el. p. ada@ada.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_

Leidimų kasinėti ir aptverti išdavimo, pratęsimo, sustabdymo, sustabdymo panaikinimo, panaikinimo arba pranešimo apie baigtus vykdyti ar avarinius kasinėjimo darbus tvarkos aprašo

 3 priedas

**GARANTINIS DANGŲ ATSTATYMO ĮSIPAREIGOJIMAS**

20   m.         d.

 (data)

Kazlų Rūda

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas, fizinio asmens vardas, pavardė)

įsipareigoja atstatyti išardytas vietinės reikšmės kelių, gatvių, įvažiuojamųjų kelių, pėsčiųjų ir dviračių takų, aikščių, skverų ir žaliųjų plotų dangas vadovaujantis Lietuvos Respublikoje galiojančiais įstatymais ir kitais teisės aktais bei Leidimų kasinėti ir aptverti išdavimo, pratęsimo, sustabdymo, sustabdymo panaikinimo, panaikinimo arba pranešimo apie baigtus vykdyti ar avarinius kasinėjimo darbus tvarkos aprašu, patvirtintu Kazlų Rūdos savivaldybės tarybos 20\_\_ m. \_\_\_\_\_\_\_\_\_ d. sprendimu Nr. \_\_\_\_\_\_\_ iki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir raštu pranešti apie tai

(data)

Kazlų Rūdos savivaldybės administracijos įgaliotam asmeniui.

**Juridinio/ fizinio asmens duomenys:**

Pavadinimas, įm. k./ vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

....................................................... ............................ ........................................................

(pareigos) (parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_